**Az agrárgazdaság hitelei módszertani információ**

**Az adatgyűjtés célja, rövid leírása:** az agrárgazdaságban működő egyéni gazdaságok/vállalkozások és gazdasági szervezetek teljes (piaci alapú és támogatott) hitelállományának és az adott negyedév alatt folyósított új hitelinek bemutatása a hitelfelvevő gazdálkodási formája, főtevékenysége, a hitel pénzneme, a hitelcél, és futamidő szerint.

**Az adatgyűjtés jogi alapja:** az Országos Statisztikai Adatgyűjtési Program adatgyűjtéseiről és adatátvételeiről szóló 288/2009. (XII. 15.) Korm. rendelet

**Adatforrás:** az OSAP 1703-as számú az agrárgazdaság hitelei és a támogatás mellett igényelt agrárgazdasági hitelek című adatgyűjtése.

**Osztályozások:** Gazdasági tevékenységek egységes ágazati osztályozási rendszere (TEÁOR’08).

**Gyakoriság:** negyedéves

A hitelállomány adatok az adott a tárgyidőszak utolsó munkanapján fennálló hitelállományra vonatkoznak.

**Adatszolgáltatók:** bankok, szakosított hitelintézetek, a külföldi hitelintézetek 100 milliárd forintot meghaladó mérlegfőösszeggel rendelkező magyarországi fióktelepei, valamint a szövetkezeti hitelintézetek. Az adatgyűjtés teljes körű.

**Új hitel:** az a hitel, amelyet már folyósítottak. A hitel prolongációt is új hitelként tartjuk nyilván.

A **hitelek lejárati idő szerinti csoportosításánál** az eredeti futamidő alapján csoportosítjuk a hiteleket (amennyiben egy több éves hitelből már kevesebb, mint egy év van hátra, azt ennek ellenére az éven túli hitelek állományához kell hozzáadni).

**Piaci hitel: a teljes hitelállományból** azon hitelek, amelyekre semmilyen állami kedvezmény, kedvezményes refinanszírozás nem vonatkozik, vagyis kihelyezésük, árazásuk teljesen piaci alapon történik. Az MNB Növekedési Hitelprogramja nem tartozik ide.